CELEX: C2005/106/58
Language: fi
Date: 2005-04-30 00:00:00
Title: Asia T-43/05: Camper, S.L.:n 31.1.2005 sisämarkkinoiden harmonisointivirastoa (tavaramerkit ja mallit) vastaan nostama kanne

30.4.2005   
            
            
               FI
            
            
               Euroopan unionin virallinen lehti
            
            
               C 106/26
            
         Camper, S.L.:n 31.1.2005 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-43/05)
   (2005/C 106/58)
   Kieli, jolla kannekirjelmä on laadittu: englanti
   Camper, S.L., kotipaikka Inca, Mallorca (Espanja), on nostanut 31.1.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustajana on I. Temiñ o Ceniceros.
   JC AB, kotipaikka Mölnlycke (Ruotsi), osallistui myös asian käsittelyyn valituslautakunnassa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa sisämarkkinoiden harmonisointiviraston (tavaramerkit ja mallit) ensimmäisen valituslautakunnan asiassa R 170/2004-1 tekemän päätöksen, jolla hylättiin valitus, joka koskee yhteisön tavaramerkin nro 1.954.601 rekisteröinnin epäämistä luokassa 25
            
         
               —
            
            
               toteaa yhteisön tavaramerkin nro 1.954.601 ”BROTHERS BY CAMPER” rekisteröinnin mahdolliseksi kaikkien luokkaan 25 kuuluvien tavaroiden osalta
            
         
               —
            
            
               velvoittaa kummankin asianosaisen vastaamaan omista oikeudenkäyntikuluistaan ja yhteisten kulujen puolikkaasta.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Kantaja
            
         
               Haettu tavaramerkki:
            
            
               Kuviomerkki ”BROTHERS by CAMPER” luokkiin 18, 25 ja 39 (nahat, vaatteet, jalkineet, päähineet, kuljetus…) kuuluvia tavaroita ja palveluita varten — hakemus nro 1 954 601
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               JC AB
            
         
               Tavaramerkki- tai merkkioikeus, johon väitemenettelyssä on vedottu:
            
            
               Ruotsalainen, suomalainen ja tanskalainen kuviomerkki ”Brothers” tavaroille luokassa 25
            
         
               Väiteosaston ratkaisu:
            
            
               Väitteen hylkääminen siltä osin kuin se perustuu aikaisempaan ruotsalaiseen rekisteröintiin. Osaa riidanalaisista tavaroista eli vaatteita, jalkineita ja päähineitä luokassa 25 koskeva väitteen hyväksyminen siltä osin kuin se perustui aikaisempaan tanskalaiseen ja ruotsalaiseen rekisteröintiin.
            
         
               Valituslautakunnan ratkaisu:
            
            
               Valituksen hylkääminen
            
         
               Kanneperusteet:
            
            
               Tavaramerkit eivät ole niin samankaltaisia, että aiheutuisi neuvoston asetuksen N:o 40/94 8 artiklan 1 kohdan b alakohdassa tarkoitettu sekaantumisvaara.